**Vladimír Mihálik** (s. 29. tammikuuta 1987 Prešov, Tšekkoslovakia) on slovakialainen jääkiekkopuolustaja, joka edustaa KHL:n slovakialaisjoukkue HC Slovan Bratislavaa. Kolossimainen Mihálik on peräti 202 cm pitkä ja 111 kg painava. Eliteprospects.com -sivuston Ulf Anderssonin mukaan hän on puolustava puolustaja, joka pelaa kovaa ja fyysisesti. Mihálikin pelikäsitys ja hyökkäyspään taidot ovat rajalliset, mutta hän kuitenkin luistelee kokoisekseen varsin sulavasti.

Ura
---

### Seuraura

Mihálik pelasi ensimmäiset miesten pelinsä 17-vuotiaana kotikaupunkinsa joukkueessa PHK Prešovissa, kaudella 2004–2005 Slovakian toiseksi korkeimmalla sarjatasolla 1. hokejová liga SR:ssä. Tampa Bay Lightning varasi hänet ensimmäisellä kierroksella 30. pelaajana NHL:n varaustilaisuudessa 2005. Samana kesänä Mihálikin varasi myös WHL-joukkue Red Deer Rebels numerolla 36. CHL:n varaustilaisuudessa. Hän siirtyi Rebelsiin kaudeksi 2005–2006, josta Mihálik vaihtoi seuraavaksi kaudeksi 2006–2007 Prince George Cougarsiin.

Huhtikuussa 2007 Mihálik teki kolmivuotisen tulokassopimuksen Tampa Bay Lightningin kanssa ja siirtyi joukkueen organisaatioon kaudeksi 2007–2008. Hän pelasi koko kauden farmijoukkue Norfolk Admiralsissa, AHL:ssä, jossa Mihálikin tulokaskausi toi 68 runkosarjaottelussa tehot 1+15=16. Kaudella 2008–2009 hän debytoi NHL:ssä. Mihálik otti paikan Lightningin NHL-kokoonpanosta syksyn 2008 harjoitusleirin jälkeen. Hän pelasi näin ollen ensimmäisen NHL-ottelunsa 4. lokakuuta 2008 Prahassa pelatussa kaudenavauksessa New York Rangersia vastaan. Mihálik sai ottelussa jääaikaa 12.05 minuuttia. Kaikkiaan hän pelasi kauden aikana 11 NHL-ottelua tehden kolme syöttöpistettä. Kaudella 2009–2010 Mihálik pelasi neljä NHL-ottelua. Hän jatkoi heinäkuussa 2010 sopimustaan vuodella, mutta pelasi kauden 2010–2011 kuitenkin kokonaan farmissa.

Kaudeksi 2011–2012 Mihálik palasi kotimaahansa ja siirtyi kaksivuotisella sopimuksella KHL:n slovakialaisjoukkue Lev Popradiin. Tammikuussa 2012 seura lainasi hänet loppukaudeksi Ruotsiin Elitserien-joukkue Timrå IK:n riveihin. Lev Poprad ei jatkanut kauden jälkeen KHL:ssä, mutta Mihálik jatkoi liigassa kaudella 2012–2013, kun hän teki sopimuksen sarjaan liittyneen slovakialaisjoukkue HC Slovan Bratislavan kanssa. Toukokuussa 2013 Mihálik teki joukkueen kanssa kaksivuotisen jatkosopimuksen. Heinäkuussa 2015 hänen sopimustaan Slovanin kanssa jatkettiin vuodella.

### Maajoukkueura

Mihálik edusti Slovakiaa MM-kilpailuissa vuosina 2010, 2013 ja 2015. Hän teki A-maajoukkuedebyyttinsä kaudella 2009–2010. Kauden jälkeisissä kevään 2010 MM-kilpailuissa Mihálik teki ensimmäisen A-maajoukkuemaalinsa 17. toukokuuta 2010 jatkolohkon ottelussa Suomea vastaan. Ottelun päätteeksi hänet palkittiin Slovakian ottelun parhaana pelaajana. Yhteensä Mihálik on pelannut 43 A-maaottelua tehopistein 2+4=6.

Mihálik pelasi myös alle 20-vuotiaiden MM-kilpailuissa vuosina 2006 ja 2007. Jälkimmäisessä turnauksessa hänet valittiin alkulohkossa Ruotsia vastaan pelatun ottelun päätteeksi Slovakian ottelun parhaaksi pelaajaksi. Mihálik pelasi myös alle 18-vuotiaiden MM-kilpailuissa vuonna 2005, jolloin hän jakoi Slovakian sisäisen tehotilaston voiton Ondrej Otčenášin ja Tomáš Brňákin kanssa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2004–2005 | PHK Prešov | Slovakia I | 32 | 3 | 1 | 4 | 24 | 6 | 0 | 1 | 1 | 2 | U18 | 6 | 0 | 0 | 0 | 10 |
| 2005–2006 | Red Deer Rebels | WHL | 62 | 3 | 9 | 12 | 86 | – | – | – | – | – | JMM | 6 | 0 | 3 | 3 | 8 |
| 2006–2007 | Prince George Cougars | WHL | 53 | 7 | 19 | 26 | 91 | 15 | 1 | 2 | 3 | 17 | JMM | 6 | 1 | 0 | 1 | 4 |
| 2007–2008 | Norfolk Admirals | AHL | 68 | 1 | 15 | 16 | 68 | – | – | – | – | – |
| 2008–2009 | Norfolk Admirals | AHL | 61 | 2 | 13 | 15 | 58 | – | – | – | – | – |
|  | Tampa Bay Lightning | NHL | 11 | 0 | 3 | 3 | 6 | – | – | – | – | – |
| 2009–2010 | Norfolk Admirals | AHL | 75 | 2 | 16 | 18 | 67 | – | – | – | – | – | MM | 6 | 1 | 0 | 1 | 4 |
|  | Tampa Bay Lightning | NHL | 4 | 0 | 0 | 0 | 2 | – | – | – | – | – |
| 2010–2011 | Norfolk Admirals | AHL | 66 | 1 | 8 | 9 | 107 | 6 | 0 | 2 | 2 | 8 |
| 2011–2012 | Lev Poprad | KHL | 37 | 1 | 4 | 5 | 37 | – | – | – | – | – |
|  | Timrå IK | Elitserien | 13 | 0 | 3 | 3 | 14 | – | – | – | – | – |
| 2012–2013 | HC Slovan Bratislava | KHL | 15 | 2 | 0 | 2 | 16 | 4 | 1 | 0 | 1 | 4 | MM | 8 | 0 | 1 | 1 | 4 |
| 2013–2014 | HC Slovan Bratislava | KHL | 38 | 2 | 3 | 5 | 20 | – | – | – | – | – | MM | 2 | 0 | 0 | 0 | 0 |
| 2014–2015 | HC Slovan Bratislava | KHL | 33 | 2 | 1 | 3 | 28 | – | – | – | – | – |
| 2015–2016 | HC Slovan Bratislava | KHL | 49 | 1 | 3 | 4 | 53 | 4 | 0 | 0 | 0 | 4 |
| 2 kautta | yhteensä | NHL | 15 | 0 | 3 | 3 | 8 | – | – | – | – | – |
| 5 kautta | yhteensä | KHL | 172 | 8 | 11 | 19 | 154 | 8 | 1 | 0 | 1 | 8 |
| 1 kausi | yhteensä | Elitserien | 13 | 0 | 3 | 3 | 14 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Vladimír Mihálik**.
* Vladimír Mihálik The Internet Hockey Databasessa (englanniksi)
* Vladimír Mihálik Legends of Hockey -sivustolla (englanniksi)
* Vladimír Mihálik *Elite Prospects*. Everysport Media Group AB.  (englanniksi)
* Player Bio – Vladimír Mihálik (englanniksi)

### Viitteet

1. 1 2 3 4  Vladimír Mihálik *Elite Prospects*. Everysport Media Group AB.  (englanniksi)
2. ↑  Lightning sign D Vladmir Mihalik  6.4.2007. Tampa Bay Lightning. Viitattu 17.3.2012. (englanniksi)
3. ↑  Lightning Assign D Vladimir Mihalik to Norfolk  6.10.2008. Tampa Bay Lightning. Viitattu 17.3.2012. (englanniksi)
4. ↑  Lightning Re-sign D Vladimir Mihalik, Ink Free Agent Defenseman Mathieu Roy, Mike Vernace  29.7.2010. Tampa Bay Lightning. Viitattu 17.3.2012. (englanniksi)
5. ↑  Jáchim, Václav: Poprad získal Dubu, Mihálika a další dva Švédy, klub jedná s Bartečkem i Nagym  14.7.2011. Hokej.cz.  Arkistoitu 19.7.2011. Viitattu 17.3.2012. (tšekiksi)
6. ↑  Obranca Vladimír Mihálik odchádza do konca sezóny na hosťovanie do Švédska  28.1.2012. HC LEV Poprad. Viitattu 17.3.2012. (slovakiksi)
7. ↑  KHL: Slovan Signs ex-Tampa Defenseman Mihalik  28.6.2012. RIA Novosti. Viitattu 29.6.2012. (englanniksi)
8. ↑  Slovakian maajoukkuepakki jatkaa KHL:ssä  22.5.2013. SuomiKiekko. Viitattu 15.8.2016.
9. ↑  KHL-seura räväytti kerralla läjän sopimuksia  7.7.2015. SuomiKiekko. Viitattu 15.8.2016.
10. ↑  GAME SUMMARY (pdf)  17.5.2010. IIHF. Viitattu 15.8.2016. (englanniksi)
11. ↑  BEST PLAYERS PER GAME (pdf)  23.5.2010. IIHF. Viitattu 15.8.2016. (englanniksi)
12. ↑  BEST PLAYERS PER GAME (pdf)  5.1.2007. IIHF. Viitattu 15.8.2016. (englanniksi)